על החוף 
עַל חוֹף הַיָּם,; עַל קַו קַשְּׁתוֹת הַקֶּצֶף הַנִּרְשָׁם,; לְאוֹר הַיּוֹם,; לִפְנֵי יָמִים,; רָאִיתִי אִישׁ מֻטָּל; וּפֶסַע מַיִם עַל גַּבּוֹ; וְעַל פָּנָיו ; וְיֶלֶד הַבּוֹנֶה אַרְמוֹן מֵחוֹל; עַל גְּבוּל הַיָּם; הַמְלַחֵךְ אֶת קִירוֹתָיו ; וַעֲלָמוֹת עוֹבְרוֹת בְּבֶגֶד-יָם; וּכְתַב הָעֲקֵבוֹת נִרְשָׁם; עַל חוֹל רָטֹב,; וּכְתַב הָעֲקֵבוֹת; נִמְחָק בְּמֵי הַיָּם.; אַחַר שָׁעוֹת הֵקִיץ, הַגֶּבֶר הַנִּרְדָּם,; נָטַל אֶת בְּנוֹ,; הָלְכוּ מִזְרָחָה לְאִטָּם.; מֵעַל רָאשֵׁי הָעֲלָמוֹת; הַשֶּׁמֶשׁ מַלְחִימָה שָׁמַיִם-יָם.; לָבְשׁוּ שְׂמָלוֹת.; חָזְרוּ מְלֵאוֹת מִשֶּׁמֶשׁ וּמִיָּם.; וְלֹא עָבַר זְמַן רַב; וְנִשְׁאֲרוּ הָעֶרֶב וְהַיָּם; וְאִישׁ אֲשֶׁר נוֹתַר; עַד מְלֹא הַלַּיְלָה עַל הַיָּם.; 